เลือดกำเดาไหล แล้วมีอาเจียนออกเป็นเลือด หลังจากไปหากลับมามีอาการหน้าบวม เส้นเลือดขึ้นให้เห็นบริเวณหน้าอก
สวัสดีค่ะ กรวินิจฉัยที่เป็นไปได้ของกรณีเลือดกำเดาไหล-เลือดกำเดาไหลจากมีเส้นเลือดฝอยในจมูกแตก เกิดจากการแคะ การไอจามแรงๆ หรือมีความดันสูงในเลือด-มีการติดเชื้อในโพรงจมูก-มีเนื้องอกในโพรงจมูก-มีภาวะเลือดออกง่ายผิดปกติ เช่นเกล็ดเลือดต่ำ หรือโปรตีนในการแข็งตัวของเลือดต่ำกว่าปกติ ทำให้มีเลือดออกได้ง่าย จึงมีอาเจียนเป็นเลือดร่วมด้วยแนะนำว่าถ้าเลือดกำเดายังไหลบ่อยๆ และมีปริมาณเลือดมากผิดปกติควรกลับไปพบแพทย์เพื่อตรวจซ้ำ แพทย์อาจตรวจดูภายในจมูกว่ามีการติดเชื้อหรือมีก้อนที่ทำให้เลือดออกหรือไม่ วัดความดัน เจาะเลือดดูระดับเกล็ดเลือดและโปรตีนในเลือดเพื่อหาสาเหตุค่ะการดูแลตัวเอง ไม่แคะแกะเกาจมูก ไม่ไอจามหรือสั่งน้ำมูกแรงๆ หากมีอาการให้บีบจมูกและก้มหน้าไว้ 10-15 นาที ใช้ผ้าเย็นประคบที่สันจมูกได้ส่วนเรื่องอาการหน้าบวม และมีเส้นเลือดบริเวณอกนั้นคล้ายกับมีการอุดตันของเส้นเลือดบริเวณคอทำให้เลือดจากบริเวณส่วนศีรษะไหลกลับเข้าหัวใจไม่ได้ เป็นภาวะที่อาจมีสาเหตุอันตรายเช่นเนื้องอกในปอด มะเร็งเม็ดเลือด หรือก้อนเนื้องอกที่ไทรอยด์ ควรรีบไปพบแพทย์เพื่อตรวจเพิ่มเติมโดยเร็วค่ะ